Padinad
Padinad on eesti etnograafias naeltega puutallad jääl käimiseks. Padinate alumisel küljel oli kaks kõrgemat ristliistu. Jalatsite alla seoti nad kevadel ja sügisel poriga käimiseks. Talviti kinnitati ristliistudele rauast teravikud, et oleks võimalik jääl käia. Saartel ja läänerannikul kasutati padinaid talvisel roolõikamisel jm, merejääl ka talvisel noodapüügil. Kesk-Eestis nimetati padinateks takulõngast susse.